Št.dok.: 83/36-2021

 Ljubljana, 25.3.2019

**OBVESTILO O IZVEDBI**

**SEMINARJA ZA POMOČNIKE IN NADZORNE UČITELJE SLEPIH/SLABOVIDNIH UČENCEV IN DIJAKOV PRI ZUNANJEM PREVERJANJU ZNANJA**

**(NPZ, poklicna matura, matura)**

Obveščamo vas, da bomo 14. 4. 2021 in po potrebi tudi 15. 4. 2021 izvedli seminar z naslovom

**Seminar za pomočnike in nadzorne učitelje slepih in slabovidnih učencev in dijakov pri zunanjem preverjanju znanja**.

Seminar bo potekal v prostorih Centra IRIS – Center za izobraževanje, rehabilitacijo, inkluzijo in svetovanje za slepe in slabovidne, Langusova ulica 8, 1000 Ljubljana.

Ker je zbiranje omejeno na 10 ljudi, bomo glede na število prijav presodili, ali bo seminar, če bo udeležencev manj kot 10, potekal 14. 4. 2021 skupaj/združeno za pomočnike oz. nadzorne učitelje tako pri NPZ kot pri maturi ter poklicni maturi, če pa bo prijavljenih več, potem bi se izobraževanje delilo na ta način, da bi 14. 4. 2021 izvedli seminar za prisotne pri NPZ in 15. 4. 2021 za nadzorne oz. pomočnike pri maturi ali poklicni maturi. V primeru, da bi se seminar v celoti izvedel 14. 4. 2021, potem bo nekoliko daljši (6 ur), če pa bo potekal ločeno 14. in 15. 4. 2021, potem bo vsaj 1 uro krajši. Prijave zbiramo do 7. 4. 2021. O morebitni udeležbi na seminarju 15. 4. 2021 boste pravočasno obveščeni, torej 8. 4. 2021.

**Vsebina programa:**

Seminar je namenjen učiteljem, za katere šole načrtujejo, da bodo sodelovali pri eksternih preverjanjih znanj (splošna matura, poklicna matura, NPZ) kot nadzorni učitelji ali pomočniki slepih oz. slabovidnih učencev in dijakov. Seznanili se bodo s pravilniki o opravljanju eksternih izpitov za kandidate s posebnimi potrebami in navodili, ki jim jih bo posredoval Državni izpitni center, ob tem pa se bodo osredotočili na konkretne situacije, ki jih lahko pričakujejo v svoji vlogi.

**PROGRAM:**

|  |  |
| --- | --- |
| SREDA, 14. 4. 2021 | Trajanje: 6 ur |
| Urnik | Naslov predavanja | Predavateljica | Št. ur |
| **9.00 - 9.45** | **Seznanitev s specialno pedagoškimi didaktičnimi pristopi poučevanja učencev z motnjami vida** | **Tatjana Murn** | **1** |
| **9.45 - 11.15** | **Navodila za prilagojeno izvajanje NPZ za učence s posebnimi potrebami / Navodila za izvedbo prilagojenega načina opravljanja mature za dijake s posebnimi potrebami** | **Marija Jeraša** | **2** |
| **15 min** | **ODMOR** |
| **11.30 – 13.45** | **Praktični primeri vloge pomočnika slepih in slabovidnih** | **Marija Jeraša** | **3** |

Po potrebi bomo izvedli seminar tudi 15. 4. 2021.

Seminar se izvaja **v sklopu projekta Z roko v roki poMOČ** in je **brez kotizacije!**

Žal vam na parkirišču Centra IRIS ne moremo omogočiti parkiranja. Potrebujemo ga za lastne potrebe in potrebe staršev, ki prihajajo k nam z otroki in mladostniki. Vljudno vas naprošamo, da svoje vozilo pustite izven parkirišča Centra IRIS. Najbližji javni parkirišči sta na Mirju in za Tobačno, kjer se nahaja Upravna enota Ljubljana.

**Prijava:**

Prosimo vas, da izpolnite prijavnico najkasneje do srede 7. 4. 2021 oz. nas kontaktirate na elektronski naslov **nastja.strnad@center-iris.si** ali na tel. št. 01 2442 760.

Ob prijavi v prijavnico obvezno zabeležite tudi, če boste imeli pri zunanjem preverjanju znanja slepega ali slabovidnega mladostnika ter ali gre v vašem primeru za sodelovanje pri NPZ ali maturi/poklicni maturi.

Lep pozdrav!

Odgovorna oseba konzorcijskega partnerja,

ravnateljica Centra IRIS,

Katjuša Koprivnikar